اللسان لغربي هي لوغة منقارضة من اللوغات لأمازيغية دلأطلس اللي كانو الناس كايهضرو بيها فالسهول لأطلسية دلمغريب. هاد اللوغة كانت قريبة بزّاف لتاشلحيت. لسان لغربي كانت اللوغة الرسمية ديال برغواطة، واللسان اللي كتب بيه صالح بن طريف "لقرآن ديالو". ولّاو لمصامدا أقلية فتامسنا (دكالة ديال دابا) بسباب لخسارة ديال برغواطة قدّام لمرابطين فلقرن 11، التوطين اللي داروه لموحدين ولمرينيين لشي قبايل زناتية وعربية، لغزو ديال برتقّيز فلقرن 15 وبزّاف ديال لمجاعات. هادشي خلّا لعربية تنتاشر بزاف، الشي اللي خلّا لقبايل ديال مصمودة تعرّب أولّا تهاجر ولسان لغربي ينقارض لجوايه لقرن 16. ليوما بزّاف ديال لقبايل اللي لأصل ديالها مصمودة كاينين فدكّالة، الشاوية، زعير ورݣراݣة. واخّا هكاك، كايدويو بالدارجة. لقبايل لمصمودية اللي بقات فالسهول لأطلسية كاينة فإحاحان، ولاكين ماتلقاتش شي علاقة كاتربط مابين اللوغة اللي كايهضرو بيها ليوم (تاشلحيت) واللسان لغربي. B. Frankel, History in Dispute: The Middle East since 1945. First series (St. James Press, 2003), p.206 Awal, Numéros 19 à 21 (Maison des sciences de l'homme, 1999), p.157 J. Aguadé, Peuplement et arabisation au Maghreb occidental: dialectologie et histoire (Casa de Velázquez, 1998), p.17